CELEX: 32014D0085
Language: lt
Date: 1392249600000
Title: 2014/85/ES: 2014 m. vasario 13 d. Komisijos sprendimas dėl biocidinių produktų, kuriuose yra vario, tiekimo rinkai būtiniausioms reikmėms (pranešta dokumentu Nr. C(2014) 718)

15.2.2014   
            
            
               LT
            
            
               Europos Sąjungos oficialusis leidinys
            
            
               L 45/22
            
         
      KOMISIJOS SPRENDIMAS
   
   2014 m. vasario 13 d.
   dėl biocidinių produktų, kuriuose yra vario, tiekimo rinkai būtiniausioms reikmėms
   (pranešta dokumentu Nr. C(2014) 718)
   (Tekstas autentiškas tik anglų, ispanų, lenkų ir olandų kalbomis)
   (2014/85/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. gruodžio 4 d. Komisijos reglamentą (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (1), ypač į jo 5 straipsnio 3 dalį,
   kadangi:
   
               (1)
            
            
               pagal 2000 m. rugsėjo 7 d. Komisijos reglamento (EB) Nr. 1896/2000 dėl Europos Parlamento ir Tarybos direktyvos 98/8/EB dėl biocidinių produktų 16 straipsnio 2 dalyje nurodytos programos pirmojo etapo (2) 4 straipsnį pranešta, kad varis, be kita ko, naudojamas 2-o, 5-o ir 11-o tipo produktuose, kaip apibrėžta 1998 m. vasario 16 d. Europos Parlamento ir Tarybos direktyvos 98/8/EB dėl biocidinių produktų pateikimo į rinką (3) V priede;
            
         
               (2)
            
            
               per nustatytą terminą nebuvo pateikta visų dokumentų, kuriais remiantis varį būtų galima įtraukti į Direktyvos 98/8/EB I, IA arba IB priedus. Pagal 2012 m. vasario 9 d. Komisijos sprendimą 2012/78/ES dėl tam tikrų medžiagų neįrašymo į Europos Parlamento ir Tarybos direktyvos 98/8/EB dėl biocidinių produktų pateikimo į rinką I, IA arba IB priedus (4), siejant jį su Reglamento (EB) Nr. 1451/2007 4 straipsnio 2 dalimi, varis, skirtas naudoti 2-o, 5-o ir 11-o tipo produktuose, rinkai netiekiamas nuo 2013 m. vasario 1 d.;
            
         
               (3)
            
            
               remdamosi Reglamento (EB) Nr. 1451/2007 5 straipsniu, Jungtinė Karalystė, Ispanija, Nyderlandai ir Lenkija Komisijai pateikė atskiras paraiškas leisti tiekti rinkai biocidinius produktus, kuriuose yra vario, šio sprendimo priede žymeniu „Taip“ pažymėtoms reikmėms;
            
         
               (4)
            
            
               Komisija pasirūpino, kad paraiškos būtų viešai prieinamos elektroninėmis priemonėmis. Gauta pastabų, kurios taip pat paskelbtos viešai;
            
         
               (5)
            
            
               iš paraiškų matyti, kad legionelių perdavimas labai susijęs su vandens – geriamojo vandens, prausimosi vandens, aušinimo bokštų vandens – naudojimu. Be to, legionelės gali sukelti mirtį, ypač pažeidžiamų grupių, pavyzdžiui, ligoninių pacientų. Remiantis paraiškomis, pasirinkti tinkamą legionelių naikinimo sistemą sudėtinga, tai priklauso nuo daugelio parametrų, pavyzdžiui, sistemos konstrukcijos, amžiaus, sudėtingumo ir vandens cheminių savybių;
            
         
               (6)
            
            
               keliose paraiškose taip pat teigiama, kad biocidiniai produktai, kuriuose yra vario, naudojami, kad nepageidaujami organizmai neaugtų jūrinių naftos ar dujų gavybos platformų pagrindiniame vandens įvade; juos naudoti būtina, kad neužsikimštų vandens, be kita ko, naudojamo apdorojimo procesams, geriamajam bei prausimosi vandeniui ruošti ir gaisrams gesinti, įvadas, nes dėl to galėtų kilti mirtina grėsmė įrenginio darbuotojų sveikatai ir saugai;
            
         
               (7)
            
            
               keliose viešųjų konsultacijų metu pateiktose pastabose nurodyta, kad yra alternatyvių vandens sistemų dezinfekavimo metodų. Tačiau paraiškas pateikusios valstybės narės išsakė argumentų, kad jų teritorijoje būtina turėti įvairių techniškai ir ekonomiškai įgyvendinamų alternatyvų legionelėms naikinti ir prireikus jūrinių įrenginių pagrindinio vandens įvado užsikimšimo rizikai mažinti. Tai per kelias viešąsias konsultacijas patvirtino šių produktų naudotojai, pavyzdžiui, ligoninės;
            
         
               (8)
            
            
               todėl neleidus jų naudoti legionelių naikinimo arba, jeigu reikia, nepageidaujamų organizmų augimo jūrinių naftos ar dujų gavybos platformų pagrindiniame vandens įvade prevencijos reikmėms tose valstybėse narėse greičiausiai kiltų didelė grėsmė visuomenės sveikatai. Todėl šiuo metu yra būtina leisti taikyti nukrypti leidžiančias nuostatas, kurių prašoma dėl būtiniausių reikmių;
            
         
               (9)
            
            
               tačiau, jeigu nedelsiant nepateikiama išsami paraiška dėl vario naudojimo atitinkamų tipų produktuose patvirtinimo, biocidinių produktų, kuriuose yra vario, naudotojai turėtų pasirūpinti alternatyviais legionelių naikinimo ar nepageidaujamų organizmų augimo prevencijos metodais. Todėl tikslinga reikalauti, kad tokiu atveju tų valstybių narių naudotojai būtų aktyviai ir laiku informuojami, kad jie galėtų užtikrinti tų alternatyvių metodų veiksmingumą, prieš pašalinant iš rinkos biocidinius produktus, kuriuose yra vario,
            
         PRIĖMĖ ŠĮ SPRENDIMĄ
   1 straipsnis
   1.   Laikydamosi Reglamento (EB) Nr. 1451/2007 5 straipsnio 3 dalyje nustatytų sąlygų, Jungtinė Karalystė, Ispanija, Nyderlandai ir Lenkija gali leisti tiekti rinkai biocidinius produktus, kuriuose yra vario (EB Nr. 231-159-6; CAS Nr. 7440-50-8), šio sprendimo priede nurodytoms reikmėms.
   2.   Jeigu pateikiami dokumentai dėl vario naudojimo atitinkamoms reikmėms skirtų tipų produktuose patvirtinimo ir vertinančioji valstybės narė patvirtina jų išsamumą ne vėliau kaip iki 2014 m. gruodžio 31 d., Jungtinė Karalystė, Ispanija, Nyderlandai ir Lenkija gali ir toliau leisti tiekti rinkai tuos produktus iki Reglamento (ES) Nr. 528/2012 89 straipsnyje tiems atvejams, kai medžiaga patvirtinta arba nepatvirtinta, nustatyto termino.
   3.   Kitais, nei numatyta 2 dalyje, atvejais Jungtinė Karalystė, Ispanija, Nyderlandai ir Lenkija gali ir toliau leisti tiekti rinkai tuos produktus iki 2017 m. gruodžio 31 d., jeigu tos valstybės narės nuo 2015 m. sausio 1 d. užtikrina, kad naudotojai būtų aktyviai informuojami apie neatidėliotiną būtinybę atitinkamoms reikmėms veiksmingai taikyti alternatyvius metodus.
   2 straipsnis
   Šis sprendimas skirtas Ispanijos Karalystei, Nyderlandų Karalystei, Lenkijos Respublikai ir Jungtinei Didžiosios Britanijos ir Šiaurės Airijos Karalystei.
   
      Priimta Briuselyje 2014 m. vasario 13 d.
      
         
            Komisijos vardu
         
         Janez POTOČNIK
         
         
            Komisijos narys
         
      
   
   
      (1)  OL L 325, 2007 12 11, p. 3.
   
      (2)  OL L 228, 2000 9 8, p. 6.
   
      (3)  OL L 123, 1998 4 24, p. 1.
   
      (4)  OL L 38, 2012 2 11, p. 48.
   
      PRIEDAS
      
         Reikmės, kurioms naudoti vario turinčius produktus toliau išvardytos valstybės narės gali leisti, laikydamosi 1 straipsnio sąlygų
      
      
                   
               
               
                  Jungtinė Karalystė
               
               
                  Ispanija
               
               
                  Nyderlandai
               
               
                  Lenkija
               
            
                  2-o tipo produktai, skirti legionelėms žmonių naudojamame vandenyje, pavyzdžiui, prausimosi vandenyje, naikinti
               
               
                  Taip
               
               
                  Taip
               
               
                   
               
               
                  Taip
               
            
                  5-o tipo produktai, skirti legionelėms geriamajame vandenyje naikinti
               
               
                  Taip
               
               
                  Taip
               
               
                  Taip
               
               
                   
               
            
                  11-o tipo produktai, skirti legionelėms aušinimo bokštų vandenyje naikinti
               
               
                   
               
               
                  Taip
               
               
                  Taip
               
               
                  Taip
               
            
                  11-o tipo produktai, skirti nepageidaujamų organizmų augimo prevencijai jūrinių naftos ir dujų gavybos platformų vandens įvade
               
               
                   
               
               
                   
               
               
                  Taip